turjo4nis/wikipedia-bn-dump-20250701 huggingface dataset:
পেটেন্ট, ডিজাইন ও ট্রেডমার্কস অধিদপ্তর

পেটেন্ট, ডিজাইন ও ট্রেডমার্কস অধিদপ্তর হল বাংলাদেশ সরকারের একটি অধিদপ্তর, যা পেটেন্ট, ডিজাইন ও ট্রেডমার্কসের জন্য দায়িত্বপ্রাপ্ত। এর সদরদপ্তর বাংলাদেশের রাজধানী ঢাকায় অবস্থিত। এটি শিল্প মন্ত্রণালয়ের আওতাধীন একটি বিভাগ। ট্রেডমার্ক আইন, ২০০৯ এবং ট্রেডমার্ক বিধি, ১৯৬৩ অনুসারে পেটেন্ট, ডিজাইন ও ট্রেডমার্কস অধিদপ্তর ট্রেডমার্ক রেজিস্ট্রেশন দিয়ে থাকে।

ইতিহাস 
১৯৮৫ সালের ১১ই মে বাংলাদেশ সরকার ওয়ার্ল্ড ইন্টেলেকচুয়াল প্রোপার্টি অর্গানাইজেশনে যোগদান করে এবং ১৯৯৯ সালের ফেব্রুয়ারিতে প্যারিসে অনুষ্ঠিত ইন্ডাস্ট্রিয়াল প্রোপার্টি প্রোটেকশন কনভেনশনে যোগ দেয়। ১৯৮৯ সালে সংস্থানপন মন্ত্রণালয়ের আওতাধীন বিভাগ হিসেবে পেটেন্ট অফিস এবং ট্রেডমার্ক রেজিস্ট্রি অফিস দুটি কাজ শুরু করে। ২০০৩ সালে সরকার প্রাক্তন পেটেন্ট অফিস ও ট্রেডমার্কস রেজিস্ট্রি অফিস দুটি একীভূত করে পেটেন্ট, ডিজাইন ও ট্রেডমার্কস অধিদপ্তর প্রতিষ্ঠা করে এবং এটিকে শিল্প মন্ত্রণালয়ের অধীনে আনা হয়। এটি বাংলাদেশের মেধা সম্পদ সুরক্ষায় নতুন নতুন উদ্ভাবনের পেটেন্ট, ডিজাইন সত্ত্ব মঞ্জুর করা, পণ্য ও সেবার ট্রেডমার্ক ও ভৌগোলিক নির্দেশক পণ্য নিবন্ধন করে। বাংলাদেশ কপিরাইট অফিসের সাথে সমন্বয় করতে ব্যর্থ হওয়ার কারণে অফিসটির সমালোচনা হয়, উভয়ই বাংলাদেশে বুদ্ধিজীবীর সম্পত্তি সুরক্ষার জন্য দায়ী।

২০১৯ সালে পেটেন্ট, ডিজাইন ও ট্রেডমার্কস অধিদপ্তর নাম পরিবর্তন করে ইন্ডাস্ট্রিয়াল প্রপার্টি অফিস বাংলাদেশ নামকরণ করার প্রস্তাব করা হয়। এছাড়া জনবল ১১৩ জন থেকে বাড়িয়ে তিনগুণ করা, প্রধান পদের নাম মহাপরিচালক করা এবং অনলাইন কার্যক্রম বাড়ানোর চেষ্টা করা শুরু হয়।

২০২২ সালের এপ্রিল মাসে ‘বাংলাদেশ পেটেন্ট বিল-২০২১’ সংসদে পাস হয়। এই বিলে পেটেন্ট মালিকের স্বত্ব ১৬ বছর থেকে বাড়িয়ে ২০ বছর করা হয়।

তথ্যসূত্র

বাংলাদেশ সরকারের অধিদপ্তর
২০০৩-এ বাংলাদেশে প্রতিষ্ঠিত
ঢাকা ভিত্তিক সংগঠন
২০০৪-এ বাংলাদেশে প্রতিষ্ঠিত
একলাখী জংশন রেলওয়ে স্টেশন

একলাখী হল হাওড়া–নিউ জলপাইগুড়ি রেলপথের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মালদহ জেলায় অবস্থিত। একলাখী–বালুরঘাট শাখা রেলপথ বালুরঘাটকে প্রধান রেলপথের সাথে সংযুক্ত করে।

একলাখী–বালুরঘাট শাখা রেলপথ 
একলাখী ও বালুরঘাট শহরের মধ্যে ৮৭.২৬ কিমি (৫৪.২২ মাইল) দীর্ঘ একলাখী–বালুরঘাট রেলপথটি ২০০৪ সালে চালু হয়। হিলি পর্যন্ত একলাখি-বালুরঘাট শাখা রেলপথকে সম্প্রসারণের কথা ২০১০-১১-এর রেল বাজেটে ঘোষণা করা হয়।

তথ্যসূত্র

বহিঃসংযোগ 

মালদা জেলার রেলওয়ে স্টেশন
কাটিহার রেলওয়ে বিভাগ
পশ্চিমবঙ্গের জংশন রেলওয়ে স্টেশন
মো. সিদ্দিকুর রহমান

মোঃ সিদ্দিকুর রহমান (৬ ফেব্রুয়ারি ১৯৬৯) একজন বাংলাদেশী ব্যবসায়ী নেতা। তিনি বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সাবেক সভাপতি এবং স্টার্লিং গ্রুপের চেয়ারম্যান। সভাপতি হওয়ার আগে তিনি বাংলাদেশ পোশাক প্রস্তুতকারক ও রপ্তানিকারক সমিতির সহ-সভাপতি (অর্থ) এবং দ্বিতীয় সহ-সভাপতি পদে ২০১০-২০১১ মেয়াদে এবং ২০১২-২০১৩ মেয়াদে দায়িত্ব পালন করেছিলেন।

রাজনৈতিক পরিচয়
বাংলাদেশ আওয়ামী লীগের কেন্দ্রীয় শিল্প  ও বাণিজ্য সম্পাদক এবং সদস্য সচিব বাংলাদেশ  আওয়ামী লীগ কেন্দ্রীয় শিল্প ও বাণিজ্য বিষয়ক উপ-কমিটি।

প্রাথমিক ও শিক্ষা জীবন 
মো. সিদ্দিকুর রহমানের জন্ম ৬ ফেব্রুয়ারি ১৯৬৯ সালে পূর্ব পাকিস্তানের বরগুনা জেলায় (বর্তমান বাংলাদেশ)। তার পিতা আবদুল হামিদ হাওলাদার।

কর্ম জীবন 
মো. সিদ্দিকুর রহমান প্রথমে স্টার্লিং গার্মেন্টস লিমিটেড প্রতিষ্ঠা করেন। পরবর্তীতে তিনি স্টার্লিং অ্যাপেরেলস লিমিটেড, ইউনিকর্ন সোয়েটারস লিমিটেড, স্টার্লিং ডেনিমস লিমিটেড, স্টার্লিং ক্রিয়েশনস লিমিটেড, স্টার্লিং লন্ড্রি লিমিটেড, ব্যান্ডো ডিজাইন লিমিটেড, লায়লা স্টাইলস লিমিটেডের মতো আরও “স্টার্লিং গ্রুপ” এর অধীনে সংস্থা প্রতিষ্ঠা করেন। তিনি ঢাকা ক্লাব লিমিটেড, উত্তরা ক্লাব লিমিটেড, আর্মি গল্ফ ক্লাব লিমিটেড, অল কমিউনিটি ক্লাব লিমিটেড, বাংলাদেশ ক্লাব লিমিটেড, ঢাকা বোট ক্লাব লিঃ, অ্যাপারেল ক্লাব লিমিটেড এবং বনানী ক্লাব লিমিটেডের সদস্য। তিনি বিজিএমই এর সাবেক সভাপতি এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির ট্রাস্টি বোর্ডের সদস্য।

তথ্যসূত্র 

বাংলাদেশী ব্যবসায়ী
১৯৬৯-এ জন্ম
জীবিত ব্যক্তি
বরগুনা জেলার ব্যক্তি
নন্দিতা স্বেতা

নন্দিতা স্বেতা একজন ভারতীয় চলচ্চিত্র অভিনেত্রী, যিনি সাধারণত তামিল এবং তেলুগু চলচ্চিত্রে অভিনয় করে থাকেন। কন্নড় চলচ্চিত্র "নন্দ লাভস নন্দিথা"-এ অভিনয়ের মাধ্যমে স্বেতা তার অভিনয় জীবন শুরু করেন। এরপর তিনি "আত্তাকাথি" (২০১২) এর মাধ্যমে তামিল ভাষার চলচ্চিত্রে আত্মপ্রকাশ করেন।

কর্মজীবন
স্বেতা ২০০৬ সালে স্নাতক সম্পূর্ণ করার পূর্বে ভিজে (ভিডিও জোকি) হিসেবে তার কধর্মজীবন শুরু করেন। তিনি ২০০৮ সালে কন্নড় ভাষার চলচ্চিত্র "নন্দ লাভস নন্দিতা" এর মাধ্যমে অভিনয় জগতে প্রবেশ করেন। তিনি চলচ্চিত্রটিতে নন্দিতা চরিত্রে অভিনয় করেন। তিনি ২০১২ সালে তার প্রথম তামিল চলচ্চিত্র "আত্তাকাথি" এ অভিনয় করেন। এই চলচ্চিত্রে অভিনয় এর জন্য তিনি প্রশংসিত হোন। এরপর তিনি দুরাই সেন্থিল্কুমার এর পরিচালনায় "এথির নিছাল" (২০১৩) চলচ্চিত্রে অভিনয় করেন। তিনি ভিজয় সেথুপাতি এর বিপরিতে কমেডি চলচ্চিত্র "ইধারকুথান আসাইপাত্তাই বালাকুমারা" চলচ্চিত্রে অভিনয় করেন।

২০১৪ সালে তার মুক্তিপ্রাপ্ত চলচ্চিত্রগুলি হলো মুন্ডাসপাত্তি, নালানাম নন্দিনিয়াম এবং এইন্ধাম থালাইমুরাই সিধা ভাইধিয়া সিগামানি। ২০১৫ সালে তিনি "উপ্পু কারুভায়াদু" এবং "পুলি" চলচ্চিত্রে অভিনয় করেন। ২০১৬ সালে তার "অঞ্জালা" এবং "এল্কাদিকি পোথাভু ছিন্নাভাদা" চলচ্চিত্রদুটি মুক্তি পায়। তিনি ফিল্মফেয়ার বেস্ট সাপোর্টিং এক্ট্রেস তেলুগু পুরস্কার জিতেন। ডিসেম্বর ২০১৭ সালে তার "উল্কুথু" চলচ্চিত্রটি মুক্তি পায়। "কালাকালাপ্পু ২" চলচ্চিত্রে তিনি অতিথি ভূমিকায় অভিনয় করেন। তার পরবর্তি মুক্তিপ্রাপ্ত চলচ্চিত্রগুলি হলো "কাথিরুপ্পোর পাত্তিয়াল" এবং "আসুরাভাধাম"। তাছাড়া তার দুটি তেলুগু ভাষার চলচ্চিত্র "স্রিনীভাসা কল্যানাম" (২০১৮) এবং "ব্লাফ মাস্টার" (২০১৯) মুক্তি পায়।

ব্যক্তিগত জীবন
তার বাড়ি ভারতের কর্ণাটক প্রদেশের বেঙ্গালুরুতে। যেখানে তার পিতা একজন ব্যবসায়ী এবং মা গৃহিণী। তার ছোট দুইজন ভাই রয়েছে।

চলচ্চিত্র তালিকা

কন্ঠ শিল্পী

পুরস্কার

তথ্যসূত্র

বহিঃসংযোগ

 

১৯৮৯-এ জন্ম
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
বেঙ্গালুরুর অভিনেত্রী
জীবিত ব্যক্তি
তেলুগু চলচ্চিত্র অভিনেত্রী
২১শ শতাব্দীর ভারতীয় অভিনেত্রী
খ্রিস্ট বিশ্ববিদ্যালয়ের প্রাক্তন শিক্ষার্থী
১৯৯০-এ জন্ম
অডলি মিলার

অডলি মন্তাগু মিলার (; জন্ম: ১৯ অক্টোবর, ১৮৬৯ - মৃত্যু: ২৬ জুন, ১৯৫৯) গ্লুচেস্টারশায়ারের ওয়েস্টবারি-অন-ট্রাইমের ব্রেনট্রি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন অডলি মিলার।

খেলোয়াড়ী জীবন 
১৮৯৫-৯৬ মৌসুম থেকে ১৯০৩ সাল পর্যন্ত অডলি মিলারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অডলি মিলার। ১৩ ফেব্রুয়ারি, ১৮৯৬ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। মিলারও ঐ সফরে দলের অন্যতম অনিয়মিত প্রথম-শ্রেণীর ক্রিকেটার ছিলেন। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে অভিষেক ঘটার পাশাপাশি প্রথম-শ্রেণীর ক্রিকেটে অভিষেক ঘটে অডলি মিলারের। ৪ ও ২০ রান তুলে উভয় ইনিংসে অপরাজিত ছিলেন তিনি। জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড়ো ব্যবধানে জয় তুলে নেয়। প্রসঙ্গত লোহম্যান হ্যাট্রিক করেছিলেন।

ঐ সফরের পরবর্তী দুই টেস্টে আম্পায়ারের ভূমিকায় অবতীর্ণ হয়েছিলেন তিনি। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্ট পরিচালনা করেন অডলি মিলার। ঐ খেলাগুলোয়ও জর্জ লোহম্যান তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন। এরপর আর কোন টেস্টে কিংবা প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেননি তিনি।

অবসর 
দক্ষিণ আফ্রিকা থেকে ইংল্যান্ডে প্রত্যাবর্তন করে ১৯০৩ সাল থেকে অনেকগুলো বছর প্রথম-শ্রেণীর খেলায় অংশ নেন। সবগুলোই ছিল মেরিলেবোন ক্রিকেট ক্লাবের পক্ষে। পাশাপাশি উইল্টশায়ার কাউন্টি ক্রিকেট ক্লাবের পক্ষে খেলেন ও ১৯২০ সালে দলটির অধিনায়কের দায়িত্বে পালন করেন তিনি।

২৬ জুন, ১৯৫৯ তারিখে ৯০ বছর বয়সে ব্রিস্টলের ক্লিফটন এলাকায় অডলি মিলারের দেহাবসান ঘটে। তার ভাইপো টমাস মিলার ১৯০২ থেকে ১৯১৪ সময়কালে গ্লুচেস্টারশায়ারের পক্ষে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র

আরও দেখুন 
 আর্থার হিল
 ক্রিস্টোফার হেসেলটাইন
 এক টেস্টের বিস্ময়কারী
 এসেক্স কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 
 

১৮৬৯-এ জন্ম
১৯৫৯-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ টেস্ট ক্রিকেট আম্পায়ার
উইল্টশায়ারের ক্রিকেটার
ব্রিস্টলের ক্রীড়াবিদ
মেরিলেবোন ক্রিকেট ক্লাবের ক্রিকেটার
রেদোয়ান আহমেদ

রেদোয়ান আহমেদ একজন বাংলাদেশী রাজনীতিবিদ। লিবারেল ডেমোক্র্যাটিক পার্টির কেন্দ্রীয় নেতা। কুমিল্লা-৬ থেকে নির্বাচিত সাবেক সংসদ সদস্য ও প্রাক্তন প্রতিমন্ত্রী।

রাজনৈতিক ও কর্মজীবন 
রেদোয়ান আহমেদ ১৯৮৬ সালের নির্বাচনে জাতীয় পার্টির হয়ে কুমিল্লা-৬ থেকে প্রথম সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে সাংসদ নির্বাচিত হন। ১৯৯৬ সালে যোগদেন বিএনপিতে। তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন।

তিনি খালেদা জিয়ার দ্বিতীয় মন্ত্রিসভায় মুক্তিযুদ্ধ বিষয়ক প্রতিমন্ত্রী হিসাবে দায়িত্ব পালন করেছিলেন। 

২০০৬ সালে বিএনপি ত্যাগ করে তিনি লিবারেল ডেমোক্র্যাটিক পার্টিতে যোগ দেন। তিনি লিবারেল ডেমোক্র্যাটিক পার্টির প্রেসিডিয়াম সদস্য। বর্তমানে তিনি লিবারেল ডেমোক্র্যাটিক পার্টির সাধারণ সম্পাদক।

ব্যক্তিগত জীবন 
রেদোয়ান আহমেদ ব্যক্তিগত জীবনে মমতাজ আহমেদের সাথে বিবাহ বন্ধনে আবদ্ধ হন।

তথ্যসূত্র 

কুমিল্লা জেলার রাজনীতিবিদ
তৃতীয় জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
পঞ্চম জাতীয় সংসদ সদস্য
অষ্টম জাতীয় সংসদ সদস্য
জীবিত ব্যক্তি
কুমিল্লা জেলার ব্যক্তি
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
তেজস্বিন শঙ্কর

তেজস্বিন শঙ্কর (জন্ম ২১শে ডিসেম্বর ১৯৯৮) একজন ভারতীয় ক্রীড়াবিদ যিনি প্রতিদ্বন্দ্বিতা করেন হাই জাম্প ইভেন্টে।তিনি ভারতের জাতীয় রেকর্ডের অধিকারী যা তিনি ২০১৮-৪ এপ্রিল মাসে ২।২৯ মিটার লাফ দিয়ে অর্জন করেন।

ব্যক্তিগত জীবন 
শঙ্কর জন্মগ্রহণ করেন ১৯৯৮ সালের ২১শে ডিসেম্বর দক্ষিণ দিল্লির সাকেত অঞ্চলের একটি তামিল পরিবার। তিনি পড়াশোনা করেছেন নতুন দিল্লির সরদার প্যাটেল বিদ্যালয় থেকে, যেখানে তিনি অষ্টম শ্রেণী পর্যন্ত ক্রিকেট খেলতেন; সেখানেই তার শারীরিক শিক্ষার শিক্ষকের প্রস্তাবে তিনি হাই জাম্প শুরু করেন। তিনি শীঘ্রই ইন্টার-স্কুল অ্যাথলেটিক্স ইভেন্টে পদক জয় শুরু করেন। তার বাবা, একজন আইনজীবী, ২০১৪ সালে রক্তের ক্যান্সার আক্রান্ত হয়ে মারা যান।

শঙ্কর কানসাস স্টেট ইউনিভার্সিটি থেকে চার বছরের একটি অ্যাথলেটিক্স বৃত্তি লাভ করেন ২০১৭ সালে এবং সেখানে তিনি ব্যবসা প্রশাসন নিয়ে পড়াশোনা শুরু করেন।

কর্মজীবন 
শংকর আপিয়া তে আয়োজিত ২০১৫ কমনওয়েলথ যুব গেমসের ২।১৪ মিটার লাফিয়ে নতুন একটি গেম রেকর্ড স্থাপন করেন এবং স্বর্ণ পদক জয় করেন। তিনি গুয়াহাটি তে আয়োজিত ২০১৬ দক্ষিণ এশিয়ান গেমস ২.১৭ মিটার লাফিয়ে রৌপ্য পদক জয় করেন। কুঁচকি আঘাতের কারণে, এশিয়ান জুনিয়র চ্যাম্পিয়নশিপে ষষ্ঠ স্থান অধিকার করেন এবং ২০১৬র বিশ্ব জুনিয়র চ্যাম্পিয়নশিপে অংশগ্রহণ করতে পারেননি

২০১৬-র নভেম্বরে কোয়েম্বাটুর-এ আয়োজিত জাতীয় জুনিয়র চ্যাম্পিয়নশিপে ১২ বছরের পুরানো জাতীয় রেকর্ড ২.২৫ মিটার ভেঙে ১৭ বছর বয়সী শঙ্কর ২।২৬ মিটার লাফ দিয়ে নতুন জাতীয় রেকর্ড স্থাপন করেন এবং আলোড়ন সৃষ্টি করেন। সেই বছরে তিনি ছিলেন বিশ্বের আইএএএফ জুনিয়র হাই জাম্পারদের মধ্যে তৃতীয় সেরা। তিনি ২০১৭ সালে স্লিপ ডিস্ক সংক্রান্ত অসুস্থতার জন্যে ছয় মাসের জন্য শয্যাশায়ী হয়ে পড়েন।

২০১৮র জানুয়ারিতে, শঙ্কর ২.১৮ মিটার লাফিয়ে হরিশংকর রায়-এর ইন্ডোর জাতীয় রেকর্ড ভেঙে দেন এবং সেই মাসেই আরো এক সেন্টিমিটার বেশি লাফিয়ে রেকর্ডের উন্নতিসাধন করেন।ফেব্রুয়ারি মাসে তিনি আমেস-এ আয়োজিত বিগ ১২ ইন্ডোর আথলেটিক্স চ্যাম্পিয়নশিপে আরও উন্নত করেন তার রেকর্ড ২.২৮ মিটার লাফিয়ে।

কমনওয়েলথ গেমস
ইংল্যান্ডের বার্মিংহ্যামে আয়োজিত ২০২২ কমনওয়েলথ গেমসে ২.২২মিটার লাফিয়ে তিনি ব্রোঞ্জ পদক জিতে নেন।

তথ্যসূত্র

বহিঃসংযোগ 

জীবিত ব্যক্তি
১৯৯৮-এ জন্ম
ভারতীয় পুরুষ উচ্চ লম্ফবিদ
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
কমনওয়েলথ গেমসে ব্রোঞ্জপদক বিজয়ী ভারতীয়
কমনওয়েলথ গেমসের অ্যাথলেটিক্সে পদক বিজয়ী
দক্ষিণ এশীয় গেমসে রৌপ্যপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
২০২২ এশিয়ান গেমসের পদক বিজয়ী
হাইড্রোজেন ক্লোরাইড

হাইড্রোজেন ক্লোরাইড হল বর্ণহীন জ্বলন্ত গ্যাস। এটি পানিতে দ্রবীভূত করতে হাইড্রোক্লোরিক অ্যাসিড তৈরি করে। এটি প্রথম "বিজ্ঞানী গ্লাবার" তৈরি করেছিলেন। তিনি এটিকে 'লবণের আত্মা' বলেছিলেন। এটি অ্যামোনিয়ার সাথে প্রতিক্রিয়া করে অ্যামোনিয়াম ক্লোরাইডের একটি সাদা ধোঁয়া তৈরি করে। এটি প্লাস্টিক তৈরিতে ব্যবহৃত হয়। এটি জল শোষণ করে তবে এটি বাতাসে মিস্ট তৈরি করতে পারে। সালফিউরিক অ্যাসিডের সাথে সোডিয়াম ক্লোরাইড বিক্রিয়া করে এটি তৈরি করা যেতে পারে। এটি হাইড্রোজেন এবং ক্লোরিন প্রতিক্রিয়া করে তৈরি করা যেতে পারে, তবে দ্রবীভূত সূর্যের আলোতে উপস্থিতি প্রতিক্রিয়া না হওয়া পর্যন্ত প্রতিক্রিয়া হিংস্র হয়। এটি সাধারণত মুরিয়াটিক অ্যাসিড হিসাবে পরিচিত এবং এটি বাতাসের চেয়ে ভারী। এটি একটি মেরু সমযোজী যৌগ এবং একটি অণু হিসাবে বিদ্যমান। এটি দাহনীয় এবং ছাঁটাইকে সমর্থন করে না। এটি পানিতে অত্যন্ত দ্রবণীয়।

তথ্যসূত্র 

বিপজ্জনক বায়ু দূষণকারী
ক্লোরাইড
হাইড্রোজেন যৌগ
শিল্প গ্যাস
অধাতব হ্যালাইড
কাজী আকবর উদ্দিন সিদ্দিক

কাজী আকবর উদ্দিন মোহাম্মদ সিদ্দিক ( ৭ জানুয়ারী ১৯২৪–৯ আগস্ট ২০০৪) বাংলাদেশ আওয়ামীলীগের প্রতিষ্ঠাকালীন সদস্য, মুক্তিযোদ্ধের সংগঠক, গনপরিষদ সদস্য ও তৎকালীন কুমিল্লা-৬ আসনের সংসদ সদস্য ছিলেন।

জন্ম ও প্রাথমিক জীবন 
কাজী আকবর উদ্দিন সিদ্দিক ৭ জানুয়ারী ১৯২৪ সালে ব্রিটিশ ভারতের পূর্ব বাংলার ব্রাহ্মণবাড়িয়ার নবীনগরের শ্রীরামপুর গ্রামে জন্ম গ্রহণ করেন।

রাজনৈতিক জীবন 
কাজী আকবর উদ্দিন সিদ্দিক বাংলাদেশ আওয়ামীলীগের প্রতিষ্ঠাকালীন সদস্য। মুক্তিযোদ্ধের সংগঠক ও কুমিল্লা-৬ নবীনগর আসন (বর্তমান ব্রাহ্মণবাড়িয়া-৬) হতে ১৯৭০ সালে গনপরিষদ সদস্য ও ১৯৭৩ সালে জাতীয় সংসদ সদস্য নির্বাচিত হন। নবীনগর উপজেলা আওয়ামী লীগের সভাপতি ও সাধারণ সম্পাদক পদে ছিলেন। ১৯৭১ সালে মহান মুক্তিযুদ্ধের সংগঠক ও মুক্তিযুদ্ধ চলাকালে ভারতের আগরতলা হাপানিয়া তিতাস ক্যাম্পের প্রধান ছিলেন এবং দিল্লী চকরিয়া বিহারের দেরাদুন থেকে বিশেষ প্রশিক্ষণ গ্রহণ করেন। মুক্তিযুদ্ধে বিশেষ অবদান রাখার জন্য তৎকালীন সরকার মেজর জেনারেল উপাধিতে ভূষিত করেন। তিনি ১৯৯৬ সালে আওয়ামীলীগ সরকারের সময়কালে ব্রাহ্মণবাড়িয়া জেলা মুক্তিযুদ্ধা যাচাই বাছাই কমিটির সভাপতি নির্বাচিত হন।

মৃত্যু 
কাজী আকবর উদ্দিন সিদ্দিক ৯ আগস্ট ২০০৪ সালে বঙ্গবন্ধু শেখ মুজিবুর মেডিকেল বিশ্ববিদ্যালয় (পিজি) হাসপাতালে ৮০ বছর বয়সে মারা যান। তার স্মরণে পারিবারিক ভাবে সিদ্দিক এমপি ফাউন্ডেশন গঠন করা হয়। ব্রাহ্মণবাড়িয়ার নবীনগরের শ্রীরামপুর গ্রামে তাকে দাফন করা হয়।

তথ্যসূত্র 

বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
১৯২৪-এ জন্ম
২০০৪-এ মৃত্যু
ব্রাহ্মণবাড়িয়া জেলার মুক্তিযোদ্ধা
ব্রাহ্মণবাড়িয়া জেলার রাজনীতিবিদ
ম্যাশোনাল্যান্ড ক্রিকেট দল

ম্যাশোনাল্যান্ড ক্রিকেট দল জিম্বাবুয়ের ম্যাশোনাল্যান্ড প্রদেশের প্রতিনিধিত্বকারী প্রথম-শ্রেণীভূক্ত ক্রিকেট দলবিশেষ। ১৯৯৪ সাল থেকে ২০০৭ সালে লোগান কাপের পুণর্গঠন পূর্ব-পর্যন্ত দলটি অংশ নেয়। হারারে স্পোর্টস ক্লাব গ্রাউন্ডে দলটি তাদের নিজেদের খেলাগুলোর অধিকাংশ আয়োজন করে থাকে। ১৯৯৬-৯৭ মৌসুমে জেমস কার্টলি এবং ১৯৯৪, ১৯৯৫ ও ২০০৩ সালে অ্যান্ডি ফ্লাওয়ার ম্যাশোনাল্যান্ডের পক্ষে খেলেছিলেন।

সম্মাননা 
 লোগান কাপ (৯) -  ১৯৯৩-৯৪, ১৯৯৬-৯৭, ১৯৯৭-৯৮, ১৯৯৯-২০০০, ২০০০-০১, ২০০১-০২, ২০০২-০৩, ২০০৩-০৪, ২০০৪-০৫

তথ্যসূত্র 

 Wisden Cricketers Almanack (annual)

বহিঃসংযোগ 
 History of Logan Cup 
 Domestic records 

জিম্বাবুয়ের ক্রিকেটের ইতিহাস
জিম্বাবুয়ের সাবেক উচ্চস্তরের ক্রিকেট ক্লাব
জিম্বাবুয়ের ক্রিকেট দল
ম্যাশোনাল্যান্ডভিত্তিক ক্রিকেট
জিম্বাবুয়ের সাবেক প্রথম-শ্রেণীর ক্রিকেট দল
শ্রীরামপুর লোকসভা কেন্দ্র

শ্রীরামপুর লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের শ্রীরামপুরকে কেন্দ্র করে এই নির্বাচনী কেন্দ্রটি গঠিত। ২৭ নং শ্রীরামপুর লোকসভা কেন্দ্রের অন্তর্গত পাঁচটি বিধানসভা কেন্দ্র হুগলি জেলায় অবস্থিত এবং দুইটি হাওড়া জেলায় অবস্থিত।

বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর শ্রীরামপুর লোকসভা কেন্দ্রে ২০০৬ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
 ১৮৩ নং জগৎবল্লভপুর 
 ১৮৪ নং ডোমজুড় 
 ১৮৫ নং উত্তরপাড়া 
 ১৮৬ নং শ্রীরামপুর 
 ১৮৭ নং চাঁপদানি 
 ১৯৪ নং চণ্ডীতলা 
 ১৯৫ নং জাঙ্গিপাড়া

পূর্বে নিম্নলিখিত বিধানসভা কেন্দ্রগুলি যাদবপুর লোকসভা কেন্দ্রের অন্তর্গত ছিল:
 ১৬৭ নং জগৎবল্লভপুর 
 ১৬৮ নং পাঁচলা 
 ১৭৭ নং জাঙ্গিপাড়া 
 ১৭৮ নং চণ্ডীতলা 
 ১৭৯ নং উত্তরপাড়া 
 ১৮০ নং শ্রীরামপুর 
 ১৮১ নং চাঁপদানি

সংসদ সদস্য

সাধারণ নির্বাচন, ১৯৫১-২০১৯
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:

নির্বাচনী ফলাফল

সাধারণ নির্বাচন ২০১৯

সাধারণ নির্বাচন, ২০১৪

তথ্যসূত্র 

পশ্চিমবঙ্গের লোকসভা কেন্দ্র
হুগলি জেলার রাজনীতি
টেলি সিনে পুরস্কার

টেলি সিনে পুরস্কার  ( টেলি- টেলিভিশন ও সিনে- সিনেমা) দ্য টেলি সোসাইটি আয়োজিত পশ্চিমবঙ্গেল চলচ্চিত্র  ও টেলিভিশন সিরিয়ালগুলির একটি পুরস্কার অনুষ্ঠান।

বিবরণ 
টেলি সিনেমা পুরস্কারটি ২০০০ সালে  সোসাইটি আইনে নিবন্ধিত একটি অলাভজনক সংস্থা যা মৃন্ময় কাঞ্জিলাল দ্বারা শুরু হয়েছিল। তিনি দ্য টেলি সিনে সোসাইটির বর্তমান সেক্রেটারি। টেলি সিনেমা পুরস্কারটি দ্য টেলি সিনেমা  ও  পশ্চিমবঙ্গ সরকার দ্বারা পরিচালিত । ২০১৩ সালে সর্বশেষ পুরস্কার অনুষ্ঠানটি ছিল টেলি সিনেমা পুরস্কারের জন্য পশ্চিমবঙ্গের সেরা পুরস্কার প্রদান অনুষ্ঠান ও ১৩ তম বর্ষ উদ্‌যাপন   : এবং ২০১৯ সালের সেপ্টেম্বর পর্যন্ত টেলি টেলি সোসাইটি ২০০০ সালে যাত্রা শুরু করার পর থেকে ১৯ টি পুরস্কার প্রদান অনুষ্ঠান আয়োজন করেছে।

পুরস্কার 
২০০০ সাল থেকে আজ পর্যন্ত (সেপ্টেম্বর ২০১৯) ১৯ টি পুরস্কার প্রদর্শনের ব্যবস্থা করা হয়েছে। ১৩ তম টেলি সিনেমা পুরস্কারে ১৮ টি পুরস্কার বিভাগে ৪ টি বিভাগ ছিল এবং বেশ কয়েকটি বিশেষ পরিস্থিতিতে বাদে বেশিরভাগ পুরস্কার বিভাগ একই থাকে (১১ তম টেলি সিনেমা পুরস্কার ২০১১-এ)  তুপর্ণ ঘোষ চলচ্চিত্রটির ব্যতিক্রমী চরিত্রে অসাধারণ অভিনয় হিসাবে বিশেষভাবে ভূষিত হয়েছেন আরেকটি প্রেমের গল্প , যা সায়েন্স সিটিতে আয়োজিত হয়েছিল)।  দর্শকদের ভোটদানের ভিত্তিতে একক পুরস্কার বিভাগে কমপক্ষে চারজন মনোনীত প্রার্থীকে পুরস্কার প্রদান করা হয় এবং কিছু বিশেষ পুরস্কারগুলি চলচ্চিত্র সমালোচকদের দ্বারা সিদ্ধান্ত নেওয়া হয়।

পুরস্কার বিভাগ

টিভি

সেরা সহায়ক ভূমিকা মহিলা (সিরিয়াল)

সেরা সহায়ক পুরুষ ভূমিকা (ধারাবাহিক)

সেরা নেতৃস্থানীয় ভূমিকা মহিলা (ধারাবাহিক)

সেরা নেতৃস্থানীয় ভূমিকা পুরুষ (সিরিয়াল)

সেরা পরিচালক (ধারাবাহিক)

সেরা ধারাবাহিক

সেরা শিরোনামের গান

সঙ্গীত

সেরা প্লেব্যাক সিঙ্গার (পুরুষ) (সিনেমা)

ফেভার ১০৪ এফএম সেরা সংগীত পরিচালক

সেরা প্লেব্যাক সিঙ্গার (মহিলা)

চলচ্চিত্র

সেরা সহায়ক ভূমিকা মহিলা

সেরা সমর্থনকারী ভূমিকা পুরুষ

সেরা নেতৃস্থানীয় ভূমিকা মহিলা

সেরা নেতৃস্থানীয় ভূমিকা পুরুষ

সেরা পরিচালক 

 বছরের সেরা জুটি

  জিত এবং কোয়েল মল্লিক

আজীবন সম্মাননা

ব্যতিক্রমী চরিত্রে অসাধারণ পারফরম্যান্স ( একাদশ টেলি সিনেমা পুরস্কার, ২০১১ )

তথ্যসূত্র

বহিঃসংযোগ 

 www.telecine.co.in

এশীয় চলচ্চিত্র পুরস্কার
২০০০-এ প্রবর্তিত পুরস্কার
ভারতীয় চলচ্চিত্র পুরস্কার
অধরলাল সেন

অধরলাল সেন (২ মার্চ ১৮৫৫ — ৬ জানুয়ারি ১৮৮৫) হলেন বাঙালি সাহিত্যিক ও সরকারি কর্মকর্তা। তার পৈতৃক নিবাসে আয়োজিত দুর্গাপূজা কলকাতার অন্যতম প্রধান ও প্রসিদ্ধ অনুষ্ঠান স্থল।

জন্ম ও পারিবারিক পরিচিতি 
অধরলাল ১৮৫৫ সালের ২ মার্চ তৎকালীন ব্রিটিশ ভারতের কলকাতার বেনিয়াটোলার শোভাবাজারে এক সুবর্ণবণিক পরিবারে জন্মগ্রহণ করেন। তার পিতার নাম রামগোপাল দাস; আর্মেনিয়ান স্ট্রিটে তার সুতার কারবার ছিলো।

শিক্ষাজীবন 
তিনি হিন্দু স্কুল থেকে ১৮৭১ সালে প্রথম বিভাগে এনট্রান্স, কলকাতা প্রেসিডেন্সি কলেজ থেকে ১৮৭৩ সালে প্রথম বিভাগে এফএ এবং ১৮৭৭ সালে প্রথম বিভাগে বিএ পাস করেন।

কর্মজীবন 
তিনি ছিলেন একজন সরকারি কর্মকর্তা, ডেপুটী কালেকটরেট হিসাবে দায়িত্ব পালন করেছিলেন।

রচনাবলী 
তার উল্লেখযোগ্য গ্রন্থের মধ্যে রয়েছে:

 ললিতা-সুন্দরী (কাব্য, ১৮৭৪);
 ললিতাসুন্দরী ও কবিতাবলী (১৮৭৮);
 মেনকা (গীতিকাব্য, ১৮৭৪);
 নলিনী (কাব্য, ১৮৭৭);
 কুসুম-কানন (কাব্য, ১৮৭৭);
 The Shrines of Sitakund in the District of Chittagong in Bengal (গবেষণা গ্রন্থ, ১৮৮৪)।

পুরস্কার ও সম্মাননা 
তিনি Duff বৃত্তি পেয়েছিলে। ১৮৮৪ সালে তিনি কলকাতা বিশ্ববিদ্যালয়ের ‘ফেলো’ ও ‘ফ্যাকাল্টি অব আর্টস’-এর সভ্য নির্বাচিত হন।

আরও দেখুন 
 শ্রীশ্রীরামকৃষ্ণকথামৃত।

তথ্যসূত্র 

১৮৫৫-এ জন্ম
১৮৮৫-এ মৃত্যু
বাঙালি সাহিত্যিক
কলকাতা প্রেসিডেন্সি কলেজের প্রাক্তন শিক্ষার্থী
বাঙালি কবি
বাঙালি হিন্দু
কলকাতার পণ্ডিত
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের শিক্ষক
সাপ্তাহিক ব্লিটজ

ব্লিটজ হল সালাহ উদ্দিন শোয়েব চৌধুরী কর্তৃক প্রতি বুধবার বাংলাদেশে প্রকাশিত একটি ট্যাবলয়েড পত্রিকা। ব্লিটজ ২০০৩ সালে যাত্রা শুরু করে।

বিবরণ
সালাহউদ্দিন শোয়েব চৌধুরী বাংলাদেশের একজন ইসলামবিরোধী সাংবাদিক, বর্তমানে রাষ্ট্রদ্রোহ, রাষ্ট্রদ্রোহী ও ধর্ম অবমাননার অভিযোগে অভিযুক্ত (মামলা নং ৩৭৭, যা বাংলাদেশের ঢাকার মহানগর দায়রা জজ আদালতে বিচারাধীন রয়েছে)। বাংলাদেশি আইন অনুসারে রাষ্ট্রদ্রোহের মৃত্যুদণ্ডের শাস্তির বিধান রয়েছে।  তিনি ২০০৫ সালে পেন ইউএসএ থেকে ফ্রিডম টু রাইটিং অ্যাওয়ার্ড পেয়েছিলেন; ২০০৬ সালে আমেরিকান ইহুদি কমিটির পক্ষ থেকে নৈতিক সাহস পুরস্কার; ২০০৭সালে মোনাকো মিডিয়া অ্যাওয়ার্ড; ২০০৭এ এনগলউড সিটির কী এবং পাশাপাশি দেশে এবং বিদেশে বেশ কয়েকটি পুরস্কার এবং স্বীকৃতি পেয়েছেন।

দর্শন
ব্লিটজ বাংলাদেশ, অঞ্চল এবং বিশ্বের ইসলামী জঙ্গিবাদ গোষ্ঠীগুলির গোপন এজেন্ডা পর্যবেক্ষণ, তদন্ত এবং ফোকাস অব্যাহত রেখেছে। এটি দৃড়ভাবে বাংলাদেশের ধর্মীয় সংখ্যালঘু সম্প্রদায়কে রক্ষা করে। তদুপরি, ব্লিটজ এমন কিছু সংবাদ প্রকাশের সাহস করে যা সেগুলি উপেক্ষা করা হয় না বা দেশের অন্য কোনও পত্রিকা কখনও প্রকাশ করে না। বিশেষত, ব্লিটজ কেবল ইস্রায়েল, ইহুদি বিশ্বের পাশাপাশি পশ্চিমাদের বিষয়ে নিরবচ্ছিন্ন ও তালিকাবিহীন তথ্য প্রকাশ করে। 

২০০৬ সালের জুলাইয়ে এই পত্রিকার অফিসে  জঙ্গিরা বোমা মেরেছিল।  ২০০৮ সালের ১৮ ই মার্চ, র‌্যাপিড অ্যাকশন ব্যাটালিয়নের সদস্যরা ব্লিটজের কার্যালয়ে অভিযান চালিয়ে এবং সম্পাদককে অফিস থেকে গ্রেফতার করে।  সম্পাদক বেশ কয়েক ঘণ্টা পরে মুক্তি পায়।

সমালোচনা 
৭  নভেম্বর ২০১২ গ্রেপ্তারের আগে, ব্লিটজ উত্তর কোরিয়ার প্রচারের পৃষ্ঠায় নিয়মিত প্রকাশিত হয়েছিল। ব্লিটসের সূচী পৃষ্ঠাগুলিতে মার্কিন যুক্তরাষ্ট্র এবং উত্তর কোরিয়ার মধ্যে চরম উত্তেজনা সত্ত্বেও এবং ২০০৭  সালে রেজুলেশন ৬৪ পাস করে ব্লিটজ সম্পাদক চৌধুরীকে সম্মান জানিয়েছিল মার্কিন যুক্তরাষ্ট্রের প্রতিনিধি পরিষদ। এ সত্ত্বেও উত্তর কোরিয়ার বিরুদ্ধে প্রায় ১০০টি প্রতিবেদন প্রকাশ করে সমালোচিত হয়।

আরো দেখুন 
 বাংলাদেশের সংবাদপত্রের তালিকা

তথ্যসূত্র

বহিঃসংযোগ 

 

বাংলাদেশের ইংরেজি ভাষার সংবাদপত্র
২০০৩-এ বাংলাদেশে প্রতিষ্ঠিত
এম শামসুল ইসলাম

এম শামসুল ইসলাম (১ জানুয়ারি ১৯৩২-২৬ এপ্রিল ২০১৮) বাংলাদেশ জাতীয়তাবাদী দলের রাজনীতিবিদ ও মুন্সীগঞ্জ-৩ (গজারিয়া-সদর) আসনের সাবেক সংসদ সদস্য। তিনি খালেদা জিয়া সরকারের প্রথম ও দ্বিতীয় মন্ত্রিসভায় বিভিন্ন মন্ত্রনালয়ের মন্ত্রী হিসেবে দায়িত্ব পালন করেন।

জন্ম ও প্রাথমিক জীবন 
এম শামসুল ইসলামের জন্ম ১ জানুয়ারি ১৯৩২ সালে ব্রিটিশ ভারতের পূর্ব বাংলার মুন্সীগঞ্জ জেলার সদর থানার টংগিবাড়ীর সুখবাসপুরে। তিনি হোসেন শহীদ সোহরাওয়ার্দীর নেতৃত্বাধীন তৎকালীন জাতীয় গণতান্ত্রিক ফ্রন্টের (এনডিএফ) ঢাকা জেলা শাখার সাধারণ সম্পাদক এবং ওই ফ্রন্টের কেন্দ্রীয় কমিটির কার্যকরী সদস্য ছিলেন। ১৯৬৮ থেকে ১৯৭১ সাল পর্যন্ত তৎকালীন পূর্ব পাকিস্তান পরিবার পরিকল্পনা সমিতির সাধারণ সম্পাদকের দায়িত্ব পালন করেন । বিভিন্ন মেয়াদে তিনি লায়ন্স ক্লাবের সভাপতি, সম্পাদক ও ডেপুটি গভর্নরের দায়িত্বে নিয়োজিত ছিলেন। তিনি বাংলা একাডেমি, বাংলাদেশ এশিয়াটিক সোসাইটি, বাংলাদেশ বক্ষব্যাধি সমিতি, বাংলাদেশ পরিবার পরিকল্পনা সমিতি, লায়ন্স ফাউন্ডেশন, বিক্রমপুর ফাউন্ডেশন ও মুন্সীগঞ্জ-বিক্রমপুর সমিতির আজীবন সদস্য ছিলেন। তিনি বিক্রমপুর ফাউন্ডেশনের চেয়ারম্যান হিসেবেও দায়িত্ব পালন করেছেন ।

রাজনৈতিক ও কর্মজীবন 
এম শামসুল ইসলাম বিএনপির রাজনীতির সঙ্গে যুক্ত ছিলেন। সর্বশেষে তিনি বিএনপির জাতীয় স্থায়ী কমিটির সদস্য ছিলেন। বিভিন্ন সময়ে তথ্য, খাদ্য, ভূমি, শিল্প ও বাণিজ্য মন্ত্রণালয়ের মন্ত্রী হিসেবে দায়িত্ব পালন করেন। জিয়াউর রহমান ক্ষমতায় থাকাকালীন তিনি ইন্দোনেশিয়ায় বাংলাদেশের রাষ্ট্রদূত ছিলেন। তিনি ৫ম থেকে ৮ম জাতীয় সংসদে মুন্সীগঞ্জ-৩ আসন থেকে সংসদ সদস্য হিসেবে নির্বাচিত হন। তিনি মার্চ ১৯৯১ থেকে সেপ্টেম্বর ১৯৯১ পর্যন্ত ডাক ও টেলিযোগাযোগ প্রতিমন্ত্রী এবং সেপ্টেম্বর ১৯৯১ থেকে সেপ্টেম্বর ১৯৯৩ পর্যন্ত খাদ্য মন্ত্রী হিসেবে দায়িত্ব পালন করেন। ১৯৯৩ থেকে ১৯৯৬ সাল পর্যন্ত তিনি বাণিজ্যমন্ত্রী এবং একই সঙ্গে তথ্যমন্ত্রীর দায়িত্ব পালন করেন। তিনি ১০ অক্টোবর ২০০১ থেকে ২০০২ সাল পর্যন্ত সরকারের ভূমিমন্ত্রী হিসেবে দায়িত্ব পালন করেছেন। ২০০২ সাল থেকে ২০০৬ সাল পর্যন্ত তথ্যমন্ত্রীর দায়িত্ব পালন করেন।

পারিবারিক জীবন 
এম শামসুল ইসলাম দুই ছেলে এম সাইফুল ইসলাম ও মোনাদির ইসলামকে রেখে গেছেন। তার স্ত্রী জুন ২০১৫ সালে মারা যান। বড় ছেলে সাইফুল ইসলাম বিএনপির চিন্তাকেন্দ্র সংগঠন ‘জি-নাইন’ এর প্রতিষ্ঠাতা সভাপতি ছিলেন।

মৃত্যু 
এম শামসুল ইসলাম ২৬ এপ্রিল ২০১৮ সালে ৮৭ বছর বয়সে ঢাকার ইউনাইটেড হাসপাতালে দীর্ঘদিন ধরে ক্যান্সারের চিকিৎসাধীন অবস্থায় মারা যান।

তথ্যসূত্র 

১৯৩২-এ জন্ম
২০১৮-এ মৃত্যু
মুন্সীগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
খালেদা জিয়ার প্রথম মন্ত্রিসভার সদস্য
খালেদা জিয়ার দ্বিতীয় মন্ত্রিসভার সদস্য
ইন্দোনেশিয়ার বাংলাদেশের রাষ্ট্রদূত
বাংলাদেশের বাণিজ্যমন্ত্রী
মুন্সীগঞ্জ জেলার ব্যক্তি
বাংলাদেশের ভূমি মন্ত্রী
বাংলাদেশের খাদ্যমন্ত্রী
বাংলাদেশে হরতাল

এটি হরতাল (শ্রম ধর্মঘট বা যৌথ আন্দোলন) বাংলাদেশে সংঘটিত হওয়ার একটি তালিকা।

তথ্যসূত্র

বহিঃসংযোগ 

 ইন্টারেক্টিভ ভিজ্যুয়ালাইজেশন এর চার দশকের হরতালের অর্থনীতিতে এর যৌগিক প্রভাব। 
 

বাংলাদেশের রাজনীতি
রাজনৈতিক সহিংসতা
হরতাল
বাংলাদেশের অর্থনীতি সম্পর্কিত তালিকা